Document ID: /roh_data/filtered/fineweb-2-filterrobots_roh.jsonl.gz/56776

Ina retschertga dal forum da consuments mussa ch'ils consuments svizzers èn surtut preoccupads pervi dals custs da sanadad auts. Mintga segunda persuna intervistada è dal maini che la politica stoppia far insatge per limitar quests custs.
Sin il segund plaz da las preoccupaziuns è la cultura da sfarlattada. Svizras e Svizzers bittian davent la rauba senza pensar a las consequenzas. In terz da las persunas intervistadas è da l'avis che la Svizra haja in problem cun quai.
Auters temas che fan quitads als Svizzers èn la segirezza da las victualias, la protecziun da datas en l'Internet ed ils pretschs auts en Svizra.
RR novitads 12:00